Messi Ispaniya kubogi doirasida «Real»ga qarshi uchrashuvda maydonga tushishi mumkin

«Barselona» hujumchisi Lionel Messining “Valensiya”ga (2:2) qarshi bellashuvda olgan jarohati jiddiy emas, u tez kunlarda bo‘lib o‘tadigan «el klasiko»da maydonga tushishi mumkin, deb xabar bermoqda AS.
«Barselona» Ispaniya kubogi yarim finalida Madridning «Real» klubi bilan bahslashadi. Birinchi uchrashuv 6 fevral kuni kataloniyaliklar maydonida bo‘lib o‘tadi.
Ispaniya chempionatining ushbu mavsumida Lionel 20 uchrashuvda 21 ta gol urdi va 10 ta golli uzatmani amalga oshirdi.